
DREJTORIA E STREHIMIT DHE MENAXHIMIT TË BANESAVE SOCIALE 
NJOFTIM PUBLIK
PËR APLIKIME
 PROGRAMI I STREHIMIT SOCIAL ”BANESA SOCIALE ME QIRA”
Bashkia Korçë në zbatim të ligjit Nr 22/2018 “Për Strehimin Social” i ndryshuar, VKM Nr.384 datë 12.06.2019 “Për përcaktimin e dokumentacionit që duhet të paraqesë familja për t’u strehuar sipas njërit prej programeve sociale të strehimit dhe të afateve e të proçedurave të miratimit nga organet e vetëqeverisjes vendore”,VKM Nr.852 datë 26.12.2024 “Për procedurën e paraqitjes së kërkesës, afatet kohore, përgjegjësitë dhe rolet e përdoruesve të sistemit për përfitimin nga programet e strehimit social”,  njofton të gjithë qytetarët e interesuar se nga fondi publik i banesave sociale, pronë e Bashkisë Korçë, është në dispozicion të programit të “Banesave Sociale me Qira”, 1(një)apartament i tipologjisë:
Garsonierë, me Nr.pasurie 1/769+3-15 zk 8561,
 kati III, me sipërfaqe 37,1m2, me qira mujore 5,102 lekë,
                         në adresën Rrg”Kenedi”, Blloku i Ri i Sportit, L.10, Korçë.
Të interesuarit, individë/familje në plotësim të kushteve për strehim social, të paraqesin aplikimet në portalin unik qeveritar E-Albania, nëpërmjet shërbimit elektronik” Kërkesë për të përfituar nga programet e strehimit social”. 
Bazuar në pikën 2 të nenit 14 të ligjit Nr.22/2018 ”Për Strehimin Social” i ndryshuar, individi ose përfaqësuesi/ja i/e familjes, që vetëdeklarohet me paaftësi apo pamundësi aksesi në rrjetin e komunikimeve elektronike, të drejtohet në sportelin me një ndalesë pranë Bashkisë Korçë, me qëllim asistimin në kryerjen e aplikimit në portalin E-Albania.
Për më shumë informacion mund të paraqiteni në Drejtorinë e Strehimit Social dhe Menaxhimit të Banesave Sociale pranë Bashkisë Korçë.
Afati i aplikimit për të përfituar nga programi i strehimit social “Banesa Sociale me Qira” është 60 ditë nga data e shpalljes.

